Source: http://www.finlex.fi/fi/laki/alkup/1995/19950902
Timestamp: 2013-05-20 15:56:49+00:00

Document:
FINLEX ® - Säädökset alkuperäisinä: 902/1995
Olet tässä: Finlex › Lainsäädäntö › Säädökset alkuperäisinä › 1995 › 902/1995 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1995 › 902/1995 902/1995 Dokumentin versiot
Asetus valmisteverotusasetuksen muuttamisesta Valtiovarainministeriön toimialaan kuuluvia asioita käsittelemään määrätyn ministerin esittelystä
muutetaan 31 päivänä joulukuuta 1994 annetun valmisteverotusasetuksen (1546/94) 7 §:n 1 momentti sekä 10 ja 11 § sekä lisätään asetukseen uusi 11 a, 11 b, 12 a ja 12 b § seuraavasti: 7 §
Milloin verotuspäätöksen mukaan kannettava valmistevero on pienempi kuin 20 markkaa, veronoikaisussa ja jälkiverotuksessa kuitenkin pienempi kuin 50 markkaa, se jätetään kantamatta. Säännöstä ei kuitenkaan sovelleta kannettaessa valmisteveroa verotettavista lahjalähetyksistä ja valmisteverotuslain 16 §:n 10 ja 11 kohdassa sekä 18, 19 ja 21 §:ssä tarkoitettujen verottomien tuomisten ylittävistä määristä eikä kannettaessa valmisteveroa tullihuutokaupassa kertyvistä varoista. 10 §
Milloin valmisteveron alaisia tuotteita siirretään jäsenvaltioiden välillä EFTA-maan kautta tai jäsenvaltion ja EFTA-maan välillä tullikoodeksin 163 artiklassa tarkoitetussa sisäisessä passitusmenettelyssä ja siinä käytetään 9 §:ssä tarkoitettua passitusasiakirjaa, valmisteverotuslain 12 luvussa tarkoitettu saateasiakirja korvataan passitusasiakirjalla. Milloin valmisteveron alaisia tuotteita siirretään jäsenvaltioiden välillä yhteisön tullialueeseen kuulumattoman alueen kautta ja tuotteet varustetaan TIR- tai ATA-carnet -asiakirjalla niitä koskevien sopimusten mukaisesti, saateasiakirja korvataan mainitulla asiakirjalla. Edellä 1 momentissa tarkoitetussa tapauksessa passitusasiakirjan kohtaan 33 on merkittävä tuotteiden tullitariffin nimike ja kohtaan 44 on tehtävä selvä merkintä siltä, että lähetys sisältää valmisteveron alaisia tuotteita. Lähettäjän on säilytettävä jäljennös asiakirjan ensimmäisestä kappaleesta. Vastaanottajan on palautettava lähettäjälle jäljennös asianmukaisesti täytetystä asiakirjan viidennestä kappaleesta. 11 §
Lähettävällä valtuutetulla varastonpitäjällä tai hänen määräämällään on oikeus muuttaa valmisteverotuslain 51 § :n 1 momentissa tarkoitettua saateasiakirjaa siten, että siihen merkitään tuotteiden uusi luovutuspaikka tai uusi vastaanottaja. Merkinnät on tehtävä saateasiakirjan kääntöpuolelle. 11 a § Tullihallitus voi hakemuksesta antaa luvan siihen, että valmisteverotuslain 12 luvussa tarkoitettu saateasiakirja kuitataan yhteenvetona taikka automaattisen tietojenkäsittelyn avulla. Lupa voidaan antaa sellaiselle lähettäjälle tai vastaanottajalle, joka harjoittaa valmisteveron alaisilla tuotteilla säännönmukaista kauppaa toisessa jäsenvaltiossa olevan yrityksen kanssa. 11 b § Sen, joka vastaa valmisteverotuslain 54 a §:ssä tarkoitettujen tuotteiden siirtämisestä, on ennen tuotteiden kuljetuksen aloittamista tehtävä lähtöpaikan piiritullikamarille ilmoitus siirrettävistä tuotteista. Sen, joka vastaanottaa 1 momentissa tarkoitettuja tuotteita, on ilmoitetava tuotteiden saapumisesta määräpaikan piiritullikamarille viimeistään 15 päivän kuluttua sen kalenterikuukauden päättymisestä, jona tuotteet on vastaanotettu. 12 a § Seuraavien mineraaliöljyjen siirtoihin Suomen ja toisen jäsenvaltion välillä ei sovelleta valmisteverotuslain 12 luvun säännöksiä, jos asiasta on sovittu asianomaisen jäsenvaltion kanssa ja siitä on ilmoitettu Euroopan yhteisöjen komissiolle: 1) tullitariffin nimikkeisiin 2707 10 10 - 2707 30 90 tai 2707 50 10 - 2707 50 99 kuuluvat tuotteet; 2) tullitariffin nimikkeisiin 2710 00 11 - 2710 00 25, 2710 00 37 - 2710 00 45, 2710 00 59 - 2710 00 65 tai 2710 00 71 - 2710 00 72 kuuluvat tuotteet; 3) tullitariffin nimikkeisiin 2901 10 10 - 2901 10 90 kuuluvat tuotteet; 4) tullitariffin nimikkeisiin 2902 20 10 - 2902 44 90 kuuluvat tuotteet. 12 b § Sen tulliviranomaisen, joka on todennut valmisteverotuslain 11 §:n 1 momentin 3 kohdassa tarkoitetun hävikin, on merkittävä hävikki saateasiakirjan palautuskappaleen kääntöpuolelle. Milloin muu kuin valmisteverotuslain 16 §:n 5 kohdassa tarkoitettu hävikki on todettu kuljetettaessa tuotteita toisesta jäsenvaltiosta Suomeen väliaikaisesti valmisteverottomina, valmisteverotuslain 25 §:ssä tarkoitetun piiritullikamarin on vahvistettava saateasiakirjan palautuskappaleen kääntöpuolelle, miltä osin hävikki on verotettava ja perusteet hävikin verottamista varten. Piiritullikamarin on toimitettava jäljennös mainitusta asiakirjasta sen jäsenvaltion toimivaltaisille viranomaisille, jossa hävikki on todettu. Tämä asetus tulee voimaan 1 päivänä heinäkuuta 1995. Neuvoston direktiivi 94/74/EY; EYVL N:o L 365, 31.12.1994, s. 46 Helsingissä 30 päivänä kesäkuuta 1995
Ministeri Arja Alho
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo902/19957 §10 §11 §11 a § 11 b § 12 a § 12 b § Sivun alkuun
Olet tässä: Finlex › Lainsäädäntö › Säädökset alkuperäisinä › 1995 › 902/1995 Lainsäädäntö

References: §10
 §11
 §11
 § 11
 § 12
 § 12